ai4bharat/Pralekha huggingface dataset:
کارپوریٹ امور کی وزارتت
ایم سی اے، اکتوبر 2022 کے آغاز سے سوچھتا خصوصی مہم 2.0 چلارہی ہے
حتمی طور پر نمٹانے کے لئے13,551 سے زائد فائلوں کی شناخت کی گئی
کارپوریٹ امور کی وزارت  بھارت سرکار اکتوبر 2022 کے مہینے کی شروعات سے سوچھتا خصوصی مہم 2.0 چلارہی ہے۔ ایم سی اے ہیڈ کوارٹر کے علاوہ علاقائی دفاتر جیسے ریجنل ڈائرکٹرز اور آفیشل لیکویڈیٹرز اور ایک متعلقہ دفتر، یعنی انڈین انسٹی ٹیوٹ آف کارپوریٹ افیئرز  اس خصوصی مہم میں بڑھ چڑھ کر حصہ لے رہے ہیں۔
ابتدائی مرحلے میں ایم سی اے کے تحت آنے والے تمام دفاتر کو مہم سے آگاہ کرایا گیا اور مہم کی جگہوں کو منتخب کرنے کی ہدایت کے ساتھ زیر التواء اور دیگر پیمانوں کی شناخت کرنے کی ہدایت دی گئی۔
مہم کے اس مرحلے کے دوران، ایم سی اے، علاقائی دفاتر اور متعلقہ دفتر کے ذریعہ تیاری کے مرحلے کے دوران نشانزدتمام زیر التوا اور دیگر کام کو نمٹانے کے لئے خصوصی کوششیں کی جا رہی ہیں۔ اس سمت میں پیشرفت کی نگرانی اور ایڈیشنل سکریٹری اور جوائنٹ سکریٹری سطح کے افسران کے ذریعہ جائزہ لیا جارہا ہے اور مختلف پیمانوں میں کامیابی، خاص طور پر پرانی فائلوں کا جائزہ ، اور ان کے حتمی طور پر نمٹانے میں ہوئی پیش رفت ، عوامی شکایات، پی ایم او ریفرنسز ، ریاستی حکومت کے ریفرنسز میں، ممبر پارلیمنٹ کے ریفرنسز اور پارلیمانی ایشورنسز، مہم کے مقامات ،دفتر کے احاطے کو خوبصورت بنانا اور صفائی اور پرانی اور غیر کارآمد اشیاء کو ٹھکانے لگانے وغیرہ یومیہ بنیاد پر ایس سی پی ڈی ایم پورٹل پر اپلوڈ کیاجارہا ہے۔
خصوصی مہم کے تیسرے ہفتے میں مہم کے23 مقامات میں سے 12 مقامات پر کام مکمل کر لیے گئے ہیں ۔ کل 18,047 کاغذ والی فائلوں کا جائزہ لیا گیا ہے اور ان میں سے 13,551 فائلوں کی حتمی طور پر نمٹانے کے لیے شناخت کی گئی ہے اور اب تک 7,131 فائلوں کو نمٹا دیا گیا ہے۔ تمام زیر التواء پی ایم او اور ایم پی ریفرنسز کو نمٹا دیا گیا ہے، زیادہ تر عوامی شکایات کا بھی ازالہ کیاجاچکا ہے۔ اسکریپ میٹریل کو ٹھکانے لگانے کے بعد ریونیو کی رقم کے طور پر 21 لاکھ روپے  موصول ہوئے ہیں۔
وزارات ثقافت
ثقافت اورسیاحت کے مرکزوزیرمملکت  پرہلاد سنگھ پٹیل نے اس کلش کی رونمائی کی جس میں جلیاں والاباغ کی مقدس مٹی رکھی ہوئی ہے
نئی دہلی ،03 دسمبر : ثقافت اورسیاحت کے وزیرمملکت  جناب پرہلاد سنگھ پٹیل نے آج نئی دہلی میں نیشنل میوزیم میں اس کلش کی رونمائی کی جس میں جلیاں والا باغ کے شہیدوں کی مقدس مٹی رکھی ہوئی ہے ۔
اس موقع پراظہارخیال کرتے ہوئے جناب پٹیل نے کہاکہ نیشنل میوزیم میں جلیاں والا باغ کی مقدس مٹی والے کلش کی رونمائی کے پیچھے اصل مقصد یہ ہے کہ ہندوستان کے نوجوانوں خصوصابچوں کو تحریک دی جائے اور آزادی کی جدوجہدکے شہیدوں کو خراج عقیدت پیش کیاجائے ۔ انھوں نے مزید کہاکہ یہ محض کوئی عام مٹی نہیں ہے بلکہ یہ عظیم تری قربانیوں کا ایک حصہ ہے اورہم چاہتے ہیں کہ ان قربانیوں کی عزت افزائی کی جائے ۔ نیشنل میوزیم آنے والے لوگ اب جان سکیں گے کہ کس طرح ملک کی آزادی کی جدوجہدکے دوران ان کے آباواجداد نے قربانیاں دی تھیں ۔
یہ مقدس مٹی ثقافت کے وزیرموصوف کی طرف سے لائی گئی تھی جب انھوں نے تاریخی جلیاں والا باغ نیشنل میموریل کا دورہ کیا۔ قربانیوں کی زمین کی یہ مٹی 100سال کے بعدنیشنل میوزیم پہنچ گئی ہے ۔
جلیاں والاباغ میں قتل عام 13اپریل 1919میں بیساکھی فیسٹول کے دوران امرتسرمیں اس وقت کیاگیاتھاجب کرنل ریجی نالڈ ڈائرکی زیرکمان برٹش یونین فوج نے آزادی سے پہلے کے مظاہرے کرنے والے ایک ہجوم پرگولیاں برسانا شروع کردی تھیں جس میں 41بچوں سمیت 400سے زائد لوگ ہلاک ہوگئے تھے ۔
1919میں برطانوی نوآبادیاتی نظام کے دوران قتل عام کی صدسالہ تقریب منانے کے لئے اس کلش کو نیشنل میوزیم کو عوام کو دکھانے کے لئے رکھاجائے گا۔ تاکہ نوجوان خصوصابچے وہا ں آکر ہندوستان کی آزادی کی جدوجہد کے دوران قربانیوں کے بارے میں مزید جانکاری حاصل کرسکیں اور ان سے تحریک لے سکیں ۔
وزیراعظم کا دفتر
کھیل رتن ایوارڈ،اب 'میجر دھیان چند کھیل رتن ایوارڈ' کہلائے گا: وزیر اعظم
نئی دہلی، 06؍اگست2021: وزیر اعظم جناب نریندر مودی نے کہا ہے کہ انہیں باشندگان ملک کی جانب سے کھیل رتن ایوارڈ کو میجر دھیان چند کے نام سے منسوب کرنے کی بہت سی درخواستیں موصول ہو رہی ہیں۔ انہوں نے کہا کہ ان کے جذبات کا احترام کرتے ہوئے ، کھیل رتن ایوارڈ، اب ' میجر دھیان چند کھیل رتن ایوارڈ' کہلائے گا۔
وزیر اعظم نے مزید کہا کہ میجر دھیان چند، ہندوستان کے صف اول کے کھلاڑیوں میں شامل تھے جو ہندوستان کے لیے اعزاز اور فخر کا باعث بنے۔ یہ ہر لحاظ سے مناسب ہوگا کہ ہمارے ملک کا سب سے بڑا کھیل اعزاز ان کے نام سے موسوم کیا جائے۔
سلسلہ وار ٹویٹس میں ، وزیر اعظم نے کہا:
"مردوں اور عورتوں کی ہاکی ٹیم کی غیر معمولی کارکردگی نے ہماری پوری قوم کے تخیل کو نئی پرواز دی ہے اور ان میں کچھ کر گزرنے کا جذبہ پروان چڑھایا ہے۔ ان ہونہار کھلاڑیوں نے ہاکی کے بارے میں ایک نئی دلچسپی پیدا کی ہے جو ہندوستان کے طول و عرض میں مثبت انداز میں ابھر رہی ہے۔ یہ آنے والے وقتوں کے لیے ایک بہت ہی مثبت علامت ہے۔
مجھے ملک بھر کے شہریوں کی طرف سے کھیل رتن ایوارڈ کو میجر دھیان چند کے نام سے منسوب کرنے کی بہت سی درخواستیں مل رہی ہیں۔ میں اس مثبت آراء اور خیالات کے لیے ان کا شکریہ ادا کرتا ہوں۔
ان کے جذبات کا احترام کرتے ہوئے ، کھیل رتن ایوارڈ، اب میجر دھیان چند کھیل رتن ایوارڈ کہلائے گا۔''
جئے ہند!
میجر دھیان چند ہندوستان کے صف اول کے کھلاڑیوں میں شامل تھے جو ہندوستان کے لیے اعزاز اور فخر کا باعث بنے۔ یہ انتہائی مناسب ہے کہ ہماری قوم کا سب سے بڑا کھیل اعزاز ان کے نام پر رکھا جائے گا۔
اولمپک کھیلوں میں ہندوستانی کھلاڑیوں کی شاندار کارکردگی سے ہم سب انتہائی مسرور ہیں۔خاص طور سے ہاکی میں ہمارے بیٹوں اور بیٹیوں نے جس طرح کی قوت ارادی کا مظاہرہ کیا ہے، جیت کے تئیں جس طرح کی وارفتگی اورجوش و خروش کا مظاہرہ کیا ہے، وہ موجودہ اور آنے والی نسلوں کے لیےبہت زیادہ حوصلہ افزاہے۔
ملک کو فخر کرنے کا موقع فراہم کرنے والے لمحات کے درمیان کئی ہم وطنوں کی یہ بھی درخواست آئی ہے کہ کھیل رتن ایوارڈ کا نام میجر دھیان چند جی کے نام سے وقف کیا جائے۔ لوگوں کے جذبات کو مدنظر رکھتے ہوئے اب اس کا نام بدل کر میجر دھیان چند کھیل رتن ایوارڈ رکھا جا رہا ہے۔
جئے ہند!
صحت اور خاندانی بہبود کی وزارت
آیوشمان بھارت ڈیجیٹل مشن کے متعلق تازہ معلومات
قومی ڈیجیٹل ہیلتھ مشن  کی شروعات خصوصی اہمیت کے طور پر 15اگست2020 کو 6مرکزی خطوں انڈومان نکوبار ،چندی گڑھ ،دادر اور نگر حویلی اور دمن او ر دیو،لداخ ، لکشدیپ اور پڈوچیری میں کی گئی تھی۔اس کا مقصد ایک آن لائن پلیٹ فارم کی تشکیل کرکے ایک قومی صحت ڈیجیٹل ماحولیاتی نظام کا قیام ہےتاکہ اس ڈیجیٹل صحت ایکو سسٹم کے ذریعہ شہریوں کی الیکٹرونک صحت کا ریکارڈ تیار کرنے اور صحت خدمات کی ترسیل میں سہولت فراہم کرنے کے لئے صحت ایکو سسٹم کے اندر صحت کے اعدادو شمار کو لائق استعمال کے اہل بنایا جاسکے۔
این ڈی ایچ ایم کی تین اہم رجسٹریاں یعنی صحت آئی ڈی ،پیشہ ورانہ صحت کی رجسٹری،صحت کی سہولت کی رجسٹری  اور ڈاٹا تبادلہ کے لئے بنیادی ڈھانچہ کو تیار کیا گیا اور ان مرکز کے زیر انتظام علاقوں میں نافذ کیا گیا ۔27 ستمبر 2021 کو اے بی ڈی ایم کی شروعات کا اعلان کیا گیا آج کی تاریخ تک اے بی ڈی ایم کےنفاذ کے لئے قومی صحت اتھارٹی 45 کروڑ روپے جاری کئے گئے ہیں۔
28مارچ2022 تک ملک میں کل209755222 صحت آئی ڈیز  تیار کئے گئے ہیں۔ ریاستی سطح پر تیار کی گئی صحت آئی ڈیز کی تفصیل ضمیمہ میں دی گئی ہے۔
جیسا کہ پروگرام کا نفاذ کرنے والی ایجنسی قومی صحت اتھارٹی  نے آئی ای سی سازو سامان کے ذریعہ صحت کی دیکھ ریکھ کی سہولیات میں آگاہی مہمات کی شروعات کی ہے۔رسائی سرگرمیوں کے حصے کے طور پر متعدد ایس ایم ایس مہمات کی شروعات کی گئی ہیں اور بیداری پھیلانے اور اے بی ڈی ایم میں شرکت میں اضافے کے لئے ڈاکٹروں کے ساتھ ویبنار کا انعقاد کیا جارہا ہے۔
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں یہ بات کہی۔
ضمیمہ
|
|
ریاست
|
|
تشکیل دی گئی صحت آئی ڈی
|
|
انڈومان اور نکوبار جزائر
|
|
416843
|
|
آندھراپردیش
|
|
16454665
|
|
اروناچل پردیش
|
|
170302
|
|
آسام
|
|
878814
|
|
بہار
|
|
14797713
|
|
چندی گڑھ
|
|
515806
|
|
چھتیس گڑھ
|
|
1955208
|
|
دہلی
|
|
6090157
|
|
گوا
|
|
329842
|
|
گجرات
|
|
3773135
|
|
ہریانہ
|
|
3715678
|
|
ہماچل پردیش
|
|
1612355
|
|
جموں و کشمیر
|
|
641233
|
|
جھارکھنڈ
|
|
4213345
|
|
کرناٹک
|
|
6367493
|
|
کیرالہ
|
|
12790762
|
|
لداخ
|
|
253772
|
|
لکشدیپ
|
|
62156
|
|
مدھیہ پردیش
|
|
6649938
|
|
مہاراشٹر
|
|
13866532
|
|
منی پور
|
|
365737
|
|
میگھالیہ
|
|
124416
|
|
میزورم
|
|
289404
|
|
ناگالینڈ
|
|
238794
|
|
اڈیشہ
|
|
9777988
|
|
پڈوچیری
|
|
721381
|
|
پنجاب
|
|
1872124
|
|
راجستھان
|
|
6849567
|
|
سکم
|
|
290831
|
|
تمل ناڈو
|
|
2783542
|
|
تمل ناڈو
|
|
3534221
|
|
دادرر اور نگر حویلی اور دمن اور دیو
|
|
519936
|
|
تریپورہ
|
|
349290
|
|
اترپردیش
|
|
12310597
|
|
اتراکھنڈ
|
|
2083976
|
|
مغربی بنگال
|
|
10823469واضح رہے کہ مذکورہ اعداد و شمار میں کو ون پورٹل کے ذریعے بنائے گئے 6,12,64,200 اے بی ایچ اے کی تعداد  سے ریاستوں سے متعلق معلومات اے بی ایچ ایز میں شامل نہیں ہیں۔ ان 6,12,64,200 اے بی ایچ اے نمبروں کے مقابلے ڈاٹا  کو آبادی کے حساب سے شامل نہیں کیا گیا ہے کیونکہ اے بی ایچ اےکی تخلیق کے دوران پتہ لازمی فیلڈ نہیں ہے۔
شہری ہوابازی کی وزارت
بین الاقوامی مسافروں کے لئے کووڈ – 19 ٹسٹ
نئی دلّی ،16 ستمبر / شہری ہوا بازی کی وزارت نے بین الاقوامی مسافروں کی آمد و رفت میں سہولت کے لئے تجرباتی طور پر ہوائی اڈے میں داخلے پر آر ٹی - پی سی آر ٹسٹنگ کی اجازت دے دی ہے ۔
رہنما خطوط کی اہم خصوصیات مندرجہ ذیل ہیں :
- ہوائی اڈے کے آپریٹر آر ٹی – پی سی آر ٹسٹ کے لئے نمونوں کو اکٹھا کرنے اور انتظار گاہ کی سہولیات فراہم کریں گے ۔
- انتظار گاہ آپریشن کی جگہ سے الگ ہونی چاہیئے اور اس میں سینی ٹائزیشن اور سوشل ڈسٹنسنگ سمیت صحت اور خاندانی بہبود کی وزارت کے ذریعے جاری کردہ تمام رہنما خطوط پر عمل کیا جانا چاہیئے ۔ اس کے علاوہ ، یہاں غیر مجاز افراد کی رسائی نہیں ہونی چاہیئے اور مسافروں کو وائی فائی ، ایف اینڈ بی کے متبادل ، واش روم وغیرہ کی ضروری سہولیات فراہم کی جانی چاہئیں اور ٹسٹنگ اور دیگر سہولیات وغیرہ کے لئے ادائیگی کی خاطر کیش لیس متبادل بھی فراہم کئے جانے چاہئیں ۔
- ہوائی اڈے کے آپریٹر کو چاہیئے کہ وہ مسافروں کو یہ متبادل فراہم کرے کہ وہ ٹسٹ کے نتائج کے لئے انتظار گاہ میں قیام کرے یا ٹسٹ کے نتائج حاصل ہونے تک خود کو الگ رکھنے کے لئے ہوٹل میں جا سکے ۔
- نمونوں کو اکٹھا کرنے کے لئے آئی سی ایم آر اور این اے بی ایل کے قائم کردہ پروٹوکول پر سختی سے عمل کیا جانا چاہیئے ۔
- مسافر آر ٹی پی سی آر ٹسٹ کے لئے متعلقہ ویب سائٹ کے ذریعے یا دیگر آن لائن پلیٹ فارم کے ذریعے بکنگ کرا سکیں اور ہوائی اڈے پر ٹسٹنگ کے لئے ایئر پورٹ آپریٹروں کو ضوابط مرتب کرنے چاہئیں ۔
- ٹسٹ کے نتائج دستیاب ہونے تک مسافروں کا پاسپورٹ نمونوں کے اکٹھا کرنے یا انتظار گاہ پر سرکاری اتھارٹی کے پاس جمع کیا جانا چاہیئے۔
- اگر ٹسٹ کا نتیہ منفی ہے تو مسافروں کو انتظار گاہ سے جانے اور اپنی پرواز پر سوار ہونے کی اجازت دی جائے گی ۔ البتہ اگر مسافر متاثر پایا گیا تو اُسے آئی سی ایم آر کے پروٹوکول کے مطابق سرکاری حکام کے ذریعے رہنما خطوط پر عمل کرایا جانا چاہیئے ۔
- کسی بھی مسافر کو غیر مجاز طور پر باہر جانے کی اجازت نہیں ہونی چاہیئے ۔
یہ معلومات آج راجیہ سبھا میں شہری ہوا بازی کے وزیر مملکت  جناب ہردیپ سنگھ پوری نے ایک تحریری سوال کے جواب میں دیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5477
(Visitor Counter : 153
وزارت اطلاعات ونشریات
صدر جمہوریہ ہند نے آئزول میں انڈین انسٹی ٹیوٹ آف ماس کمیونیکیشن  نارتھ ایسٹرن ریجنل کیمپس کا افتتاح کیا
صدر جمہوریہ ہند محترمہ دروپدی مرمونے میزورم کے اپنے دورے پر آج آئزول میں انڈین انسٹی ٹیوٹ آف ماس کمیونیکیشن نارتھ ایسٹ کے مستقل شمال مشرقی کیمپس کا افتتاح کیا۔ یہ کیمپس انگریزی صحافت اور ڈیجیٹل میڈیا میں پوسٹ گریجویٹ ڈپلومہ کورسز کے علاوہ قلیل مدتی میڈیا اور کمیونیکیشن کورسز چلائے گا۔
انڈین انسٹی ٹیوٹ آف ماس کمیونیکیشن ، حکومت ہند کی وزارت اطلاعات و نشریات کے تحت ایک خود مختار ادارہ اور ملک میں صحافت کا ایک ممتاز ادارہ ہے۔ نئی دہلی میں مرکزی کیمپس کے ساتھ، آئی آئی ایم سی کے پانچ علاقائی کیمپس اوڈیشہ میں ڈھینکنال، میزورم میں آئزول، جموں و کشمیر میں جموں، کیرالہ میں کوٹایم اور مہاراشٹر میں امراوتی میں ہیں۔ علاقائی کیمپسز کا قیام مختلف خطوں کی ضرورت کو پورا کرنے اور ملک بھر میں میڈیا کی تعلیم کی ضرورت کو پورا کرنے کے مقصد سے عمل میں آیا۔ اس موقع پر خطاب کرتے ہوئے صدر جمہوریہ نے کہا کہ ’’مجھے انڈین انسٹی ٹیوٹ آف ماس کمیونیکیشن، آئزول کے مستقل کیمپس کا افتتاح کرتے ہوئے خوشی ہو رہی ہے جو پورے شمال مشرق میں میڈیا اور ماس کمیونیکیشن کے علوم کو فروغ دینے کا باعث بنے گا۔ آئی آئی ایم سی ایک باوقار ادارہ ہے جو سیکھنے اور کام کرنے کا ایک متحرک ماحول فراہم کراتا ہے جو میڈیا اور ماس کمیونیکیشن کے شعبے میں نئے خیالات، تخلیقی صلاحیتوں، تحقیق اور لیڈروں اور اختراعی کرنے والوں کو فروغ دیتا ہے۔
آئی آئی ایم سی نارتھ ایسٹ کیمپس نے 2011 میں میزورم یونیورسٹی کی طرف سے دستیاب ایک عارضی عمارت سے کام کرنا شروع کیا۔ کیمپس کی تعمیر کا کام 2015 میں شروع ہوا اور 2019 میں مکمل ہوا۔ اس پر کل لاگت 25 کروڑ روپے آئی ہے۔ میزورم یونیورسٹی کی طرف سے دی گئی 8 ایکڑ اراضی پر آئی آئی ایم سی کے مستقل کیمپس میں ہاسٹل اور اسٹاف کوارٹرز کے ساتھ الگ الگ انتظامی اور تعلیمی عمارتیں ہیں۔
اپنے قیام کے بعد سے، یہ کیمپس انگریزی صحافت میں پی جی ڈپلومہ کورس چلا رہا ہے جس کے لیے زیادہ تر طلباء ہندوستان کے دوسرے حصوں اور کچھ شمال مشرقی ریاستوں سے آتے ہیں۔ اس سال، انسٹی ٹیوٹ کو تمام آئی آئی ایم سی کیمپس میں دوسری بار انگریزی صحافت میں ٹاپر ہونے کا فخر حاصل ہواہے۔
یہ کیمپس اپنے طلباء کو کیمپس پلیسمنٹ اور ان کی اپنی کوششوں کے ذریعے ملک بھر کے معروف میڈیا اداروں میں ملازمتیں حاصل کرنے کے قابل بناتا ہے۔ سال بہ سال یہاں کے طلبا معروف میڈیا اداروں جیسے دور درشن، آل انڈیا ریڈیو، پی ٹی آئی اور دیگر سرکردہ نجی میڈیا تنظیموں میں اپنا الگ مقام بنا رہے ہیں۔
انڈین انسٹی ٹیوٹ آف ماس کمیونیکیشن ، نئی دہلی کا افتتاح 1965 میں ملک اور دیگر ترقی پذیر ممالک میں میڈیا پروفیشنلز کی تربیت کی ضروریات کو پورا کرنے کے لیے کیا گیا تھا۔ اپنے قیام کے بعد سے ہی اس نے انڈین انفارمیشن سروس کے لئے بھی ایک تربیتی ادارے کے طور پر بھی کام کیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-12220
(Visitor Counter : 77
سائنس اور ٹیکنالوجی کی وزارت
دریافت ہونے والا نیا مواد انفرا ریڈ روشنی کو قابل تجدید توانائی میں تبدیل کر سکتا ہے
نئی دہلی،5 جولائی 2022/
سائنس دانوں نے ایک نیا مواد دریافت کیا ہے جو انفراریڈ روشنی کو خارج کر سکتا ہے، اس کا پتہ لگا سکتا ہے اور اسے اعلی کارکردگی کے ساتھ ماڈیول کر سکتا ہے جو اسے شمسی اور تھرمل توانائی کی تیاری اور استعمال نیز آپٹیکل مواصلاتی آلات کے لیے مفید بناتا ہے۔
برقی مقناطیسی لہریں قابل تجدید توانائی کا ذریعہ ہیں جو بجلی کی پیداوار، ٹیلی کمیونیکیشن، دفاعی اور حفاظتی ٹیکنالوجیز، سینسرز اور صحت کی دیکھ بھال کی خدمات کے لیے استعمال ہوتی ہیں۔ سائنس دان خصوصی مواد کا استعمال لہروں میں درست طریقے سے تبدیلی کرنے کے لئے اعلی تکنیکی طریقے کا استعمال کرتے ہیں۔ یہ خصوصی مواد طول و عرض میں انسانی بالوں سے ہزاروں گنا چھوٹے ہوتے ہیں۔ تاہم، روشنی کی تمام لمبی لہریں  استعمال کرنا آسان نہیں ہیں، خاص طور پر انفراریڈ روشنی، کیونکہ اس کا پتہ لگانا اور ان میں ترمیم کرنا مشکل ہے۔
انفراریڈ لائٹ ایپلی کیشنز کے لیے، ذہین اور جدید مواد کی ضرورت ہوتی ہے جو اعلی کارکردگی کے ساتھ مطلوبہ اسپیکٹرل رینج میں حوصلہ افزائی، ماڈیولیشن، اور پتہ لگانے کے قابل بنا سکے۔ صرف چند موجودہ مواد ہی انفراریڈ سپیکٹرل رینج میں ہلکے مادے کے تعامل کے لیے میزبان کے طور پر کام کر سکتے ہیں، اگرچہ بہت کم استعداد کے ساتھ۔ اس طرح کے مواد کی آپریشنل سپیکٹرل رینج صنعتی طور پر اہم مختصر لمبی لہر انفراریڈ  سپیکٹرل رینج کا احاطہ نہیں کرتی ہے۔
ایک اہم پیش رفت میں، بنگلورو کے جواہر لعل نہرو سینٹر فار ایڈوانسڈ سائنٹیفک ریسرچ  کے محققین، ایک خود مختار ادارہ برائے سائنس اور ٹیکنالوجی نے سنگل کرسٹل لائن اسکینڈیم نائٹرائڈ  نامی ایک نیا مواد دریافت کیا ہے جو خارج کر سکتا ہے، اس کا پتہ لگا سکتا ہے، اور اعلی کارکردگی کے ساتھ انفراریڈ روشنی کو ماڈیول کرسکتا ہے۔
اس ادارے کے کے سی موریا اور ساتھی کارکنوں نے ایک سائنسی رجحان کا استعمال کیا ہے جسے پولاریٹن ایکسائٹیشن کہا جاتا ہے جو اس کارنامے کو حاصل کرنے کے لیے موزوں مواد میں ہوتا ہے جب روشنی کے جوڑے یا تو اجتماعی آزاد الیکٹران دولن یا قطبی جالی کی لرزش کے ساتھ ہلکے طور پر جُڑ جاتے ہیں۔ ان کے پاس قطبین  کو اکسانے اور انفراریڈ روشنی کا استعمال کرتے ہوئے سنگل کرسٹل لائن اسکینڈیم نائٹرائڈ  میں روشنی کے مادے کے مضبوط تعامل کو حاصل کرنے کے لیے مادی خصوصیات کو احتیاط سے کنٹرول کیا ہے۔
ایس سی این میں یہ غیر معمولی پولرائٹنز شمسی اور تھرمل توانائی کی ہارویسٹنگ کے لیے استعمال کیے جا سکتے ہیں۔ اس کے علاوہ، گیلیم نائٹرائڈ جیسے مواد کے ایک ہی خاندان سے تعلق رکھنے والا، اسکینڈیم نائٹرائڈ جدید تکمیلی دھاتی آکسائیڈ سیمی کنڈکٹر یا  ٹیکنالوجی کے ساتھ مطابقت رکھتا ہے اور اس لیے، آن چپ آپٹیکل مواصلاتی آلات کے لیے آسانی سے مربوط کیا جا سکتا ہے۔
’’الیکٹرونکس سے لے کر صحت کی دیکھ بھال، دفاع اور سیکورٹی سے لے کر توانائی کی ٹیکنالوجی تک، انفراریڈ ذرائع، ایمیٹرز اور سینسر کی بہت زیادہ مانگ ہے۔ اسکینڈیم نائٹرائڈ میں انفراریڈ پولرائٹنز پر ہمارا کام اس طرح کے بہت سے آلات میں اس کی ایپلی کیشنز کو قابل بنائے گا،" ڈاکٹر بیواس ساہا، جے این سی اے ایس آر کے اسسٹنٹ پروفیسر نے کہا۔ جےاین سی اے ایس آر کے علاوہ، انڈین انسٹی ٹیوٹ آف سائنس اور سڈنی یونیورسٹی کے سینٹر فار نینو سائنس اینڈ انجینئرنگ کے محققین نے بھی حال ہی میں سائنسی جریدے نینو لیٹرز میں شائع ہونے والی اس تحقیق میں حصہ لیا۔
اشاعت:
https://pubs.acs.org/doi/pdf/10.1021/acs.nanolett.2c00912
رابطہ کی تفصیلات: ڈاکٹر بیواس ساہا
ای میل: bsaha@jncasr.ac.in
موبائل: 63601 26595
ش ح۔ ش ت۔ج
Uno-7258
(Visitor Counter : 176
امور صارفین، خوراک اور عوامی تقسیم کی وزارت
بھارت میں سرسوں کے تیل کو چھوڑ کر خوردنی تیلوں کی گھریلو خردہ اور تھوک قیمتوں میں کمی آئی ہے
بین الاقوامی منڈی میں خوردنی تیلوں کی بڑھتی ہوئی قیمتوں کی وجہ سے گھریلو منڈی میں اتار چڑھاؤ ہوتا ہے
گیہوں کی تھوک اور خردہ قیمتوں میں سال کے دوران بالترتیب 7.12 فی صد اور 4.37 فی صد کی کمی آئی ہے
مئی کے مقابلے چنا ، ارہر ، اڑد اور مونگ کی قیمتوں میں گراوٹ کا رجحان ظاہر ہو رہا ہے
پیاز ، آلو اور ٹماٹر کی اوسط خوردہ قیمت میں سال کے دوران کمی ہوئی ہے
نئی دلّی ، 08اکتوبر / اب ، جب کہ خوردنی تیلوں کی بین الاقوامی قیمتوں میں اضافہ ہو رہا ہے ، گھریلو منڈی میں کچھ استثنا کے ساتھ گراوٹ کے رجحان کی خبر ملی ہے ۔ یہ بات خوراک اور سرکاری نظام تقسیم کے محکمے نے بتائی ہے ۔
حالانکہ خوردنی تیلوں کی بین الاقوامی قیمتوں میں در آمداتی محصول میں تخفیف کے بعد 1.95 فی صد سے 7.17 فی صد تک کا اضافہ ہوا ہے ، ڈیوٹی میں کٹوتی کے بعد  گھریلو قیمتوں اور خالص اثرات میں کمی کا رجحان کافی زیادہ ہے ۔
مرکزی حکومت کے ذریعے ڈیوٹی میں کٹوتی کے حوالے سے ضروری پالیسی اقدامات ، عام صارفین کے لئے فائدہ مند ثابت ہو رہے ہیں ۔
ایک مہینے کے دوران سویابین تیل ، سورج مکھی کے تیل ، خام پام آئل اور آر بی ڈی پامولین کی بین الاقوامی قیمتوں میں بالترتیب 1.85 فی صد ، 3.15 فی صد ، 8.44 فی صد اور 10.92 فی صد کا اضافہ ہوا ہے ۔ در آمداتی ڈیوٹی میں کمی کرنے کے بعد  در آمد شدہ خوردنی تیلوں ، گھریلو خردہ اور تھوک قیمتوں میں 0.22 فی صد سے لے کر 1.93 فی صد تک کی کمی درج کی گئی ہے ۔ البتہ سرسوں کا تیل خالص گھریلو تیل ہے ۔ حکومت کے ذریعہ کئے جا رہے دیگر اقدامات کے ساتھ ساتھ اس کی قیمتوں میں کمی ہونے کا امکان ہے ۔
اسی طرح ، ایک سال کے دوران گیہوں کی تھوک اور خردہ قیمت میں بالترتیب 5.39 فی صد اور 3.56 فی صد کی کمی درج ہوئی ہے ۔ چاول کی تھوک قیمت میں ایک مہینے کے دوران 0.07 فی صد تک کی ، جب کہ چاول کی خردہ قیمت میں 1.26 فی صد کا اضافہ ہوا ہے ۔
سال کے دوران گیہوں کی تھوک اور خردہ قیمتوں میں بالترتیب 7.12 فی صد اور 4.37 فی صد کی کمی ہوئی ہے ۔
اس حقیقت کے باوجود کہ چاول اور گیہوں کے لئے کم از کم امدادی قیمت ایم ایس پی میں اضافہ ہوا ہے  ، منڈی میں چاول اور گیہوں کی قیمت میں تخفیف ہو رہی ہے ، جو کہ عام صارفین کے لئے اطمینان کی بات ہے ۔
17 مئی ، 2021 ء کے حوالے سے بطور خاص 06 اکتوبر ، 2021 ء تک ، چنا ، ارہر ، اڑد اور مونگ کی قیمتوں میں بالترتیب 1.08 فی صد ، 2.65 فی صد ، 2.83 فی صد اور 4.99 فی صد کی کمی درج کی گئی ہے ۔
پیاز ، آلو اور ٹماٹر کی قیمتوں کے تعلق سے ، آلو کی کل ہند اوسط خردہ قیمتوں میں سال کے دوران 44.77 فی صد تک کی کمی درج کی گئی ہے ۔
سال کے دوران پیاز کی اوسط خردہ قیمتوں میں 17.09 فی صد کی تخفیف ہوئی ہے ۔
سال کے دوران ٹماٹر کی کل ہند اوسط خردہ قیمتوں میں 22.83 فی صد تک کی کمی ہوئی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 12625
(Visitor Counter : 129
خواتین اور بچوں کی ترقیات کی وزارت
تمام پولس افسروں کو جنسی جرائم کے مختلف پہلوؤں پر دوبارہ تربیت دی جانی چاہئے
نئی دہلی؍19 اپریل2018،مینکا سنجے گاندھی نے جنسی جرائم سے نمٹنے کے لئے ضروری اقدامات اجاگر کرتے ہوئے تمام ریاستوں و مرکز کے زیر انتظام علاقوں کے وزراء اعلیٰ کو خط تحریر کیا۔
تمام ریاستوں اور مرکز کے زیر انتظام علاقوں کے وزراء اعلیٰ کو ایک خط تحریر کرتے ہوئے خواتین اور بچوں کی ترقی کی مرکزی وزیر محترمہ مینکا سنجے گاندھی نے عورتوں اور بچوں کے خلاف جرائم کی روک تھام اور انہیں ختم کرنے کے لئے ریاستی و مرکز کے زیر انتظام علاقوں کی انتظامیہ کی طرف سے کئے گئے مختلف اقدامات کا ذکر کیا جسے، انہوں نے اپنے خط میں جن اقدامات کا ذکر کیا ہے ان میں جنسی جرائم کے مختلف پہلوؤں پر تمام پولس افسروں کو دوبارہ تربیت خاص طورپر ثبوتوں کے جمع کرنے اور ان کے تحفظ کے بارے میں ہے۔ اس کے علاوہ ان اقدامات میں یہ بات بھی شامل ہے کہ تمام پولس افسروں کو ہدایات دی جانی چاہئے کہ بچوں کے خلاف جنسی جرائم کے معاملوں کی تحقیقات مکمل کرنے کو سب سے زیادہ ترجیح دی جانی چاہیے اور اس سلسلے میں قانون کی حد کا سب سے زیادہ خیال رکھا جانا چاہیے۔ریاستی سرکاروں کو ان پولس افسروں کے خلاف سخت کارروائی کرنی چاہیے، جو اس طرح کے معاملوں کے سازش کرنےو الوں کے ساتھ ساز باز کرتے یا تحقیقات میں رخنہ ڈالتے ہوئے پائے جاتے ہیں۔
ایک بروقت اور فوری پیشہ وارانہ تحقیقات واحد طریقہ ہے جس میں ایک ممکنہ مجرم کو جرم کرنے سے روکا جاسکتا ہے، لیکن یہ ریاستوں کے ذریعے ہی کیا جاسکتا ہے، کیونکہ پولس کا محکمہ ریاستی موضوع سے بچوں کے خلاف جنسی جرائم کے لئے یا جنسی جرائم کے لئے واحد خصوصی سیل کی تشکیل اس سلسلے میں ایک اہم قدم ہوگا۔
خواتین اور بچوں کی ترقی کی مرکزی وزیر نے ریاستوں میں فارنسک لیباریٹری قائم کرنے میں ریاستی سرکاروں کو مدد کی پیشکش کی، جنہیں جنسی جرائم کی تحقیقات میں ثبوتوں کے فارنسک تجزیات کے لئے استعمال کیا جاسکتا ہے۔
وزیر موصوف نے ریاستوں سے درخواست کی کہ وہ چائیلڈ ہیلپ لائن نمبر 1098 کے ساتھ پوسکو کے تحت ای-بکس سیٹ اپ کے استعمال میں بچوں بیداری پیدا کریں۔ انہوں نے یہ بات بھی اجاگر کی کہ تشدد سے دوچار خواتین کے لئے اب تک 175ون اسٹاپ مراکز ان کی وزارت کی طرف سے قائم کئے گئے ہیں۔ ون اسٹاپ مراکز ان خواتین کی بھی مدد کرسکیں گے جن کی پولس یا طبی سہولیات تک رسائی نہیں ہے یا وہ مشکل کے وقت پولس اسٹیشن نہیں جاسکتیں۔
اس خط میں اس بات پر بھی زور دیا گیا ہے کہ تمام معاملوں میں پوسکو قانون کی دفعہ 21 کو اس صورت میں شامل کیا جاسکتا ہے، جب کبھی کوئی معاملہ رپورٹ یا ریکارڈ نہ کیا گیا ہو۔دفعہ 21 کے مطابق کوئی بھی افسر جو قانون کی دفعہ 20/19کے تحت کسی جرم کو رپورٹ کرنے یا ریکارڈ کرنے میں ناکام رہتا ہے یہ سزا کا کے لئے ذمہ دار ہے۔
خواتین اور بچوں کی ترقی کی وزیر نے عورتوں اور بچوں کے خلاف جرائم سے نمٹنے کے سلسلے میں ریاستی سرکاروں سے تجاویز دینے کو بھی کہا۔
م ن۔ح ا۔ن ع
U: 2166
(Visitor Counter : 78
کابینہ
کابینہ نے ہنگامی حالات ، قرض لائن ضمانت اسکیم کے توسط سے تین لاکھ کروڑ روپے کی اضافی فنڈنگ کو منظوری دی
قومی قرض ضمانت ٹرسٹی کمپنی لمٹیڈکے زیر احاطہ 100 فیصد قرض ضمانت رکن قرض دینے والی اداروں کو فراہم کی جائے گی
بہت چھوٹی، چھوٹی ، اوسط درجے کی اکائیوں قرض داروں ، مُدرا قرض داروں سمیت متعلقہ مستحق اداروں کو ضمانت شدہ ہنگامہ حالات قرض لائن 
نئی دہلی ،20مئی2020: مرکزی کابینہ نے وزیر اعظم جناب نریندر مودی کی قیامت میں درج ذیل منظوریاں دی ہیں:
- مستحق ایم ایس ایم ای اور دلچسپی رکھنے والے مُدرا قرض داروں کو ایمرجنسی کریڈٹ لائن گارنٹی اسکیم کی شکل میں 3لاکھ کروڑ روپے کی اضافی فنڈنگ ۔
- اسکیم کے تحت مستحق ایم ایس ایم ای اور دلچسپی رکھنے والے مُدرا قرض داروں کو 3لاکھ کروڑ روپے تک کی اضافی فنڈنگ کے لئے نیشنل کریڈٹ گارنٹی ٹرسٹی کمپنی لمٹیڈ کی جانب سے 100 فیصد گارنٹی احاطہ فراہم کرایا جائے گا اور یہ سہولت ضمانت شدہ ہنگامی قرض لائن سہولت کے طورپر فراہم کرائی جائیں گی۔
اس مقصد کے لئے حکومت ہند اپنی جانب سے 41600کروڑ روپے کی رقم فراہم کرائے گی، جس کا احاطہ رواں اور آئندہ تین مالی سالوں پر ہوگا۔
کابینہ نے یہ منظوری بھی دی ہے کہ اسکیم جی ای سی ایل کے تحت منظور شدہ تمام قرضوں کےلئے نافذ العمل ہوگی اور یہ نفاذ اسکیم کے اعلان کی تاریخ سے لے کر 31اکتوبر 2020ء تک یا اس وقت تک کی مدت تک کے لئے ہوگا، جب تک کہ 300000کروڑ روپے کی رقم جی ای سی ایل کے تحت منظور نہ ہوجائے۔